Na osnovu člana 5. Pravilnika o radu JU Centar za rehabilitaciju ovisnika o psihoaktivnim supstancama, Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), Saglasnosti Ministarstva za rad, socijalnu politiku i povratak Tuzlanskog kantona broj: 02/1-30-139/25 od 21.01.2025. godine, te odluke Upravnog odbora JU CROPS broj: 01-03-90/25 od dana 11.03.2025. godine, direktor JU Centar za rehabilitaciju ovisnika o psihoaktivnim supstancama (u daljnjem tekstu: JU CROPS), raspisuje:

**JAVNI KONKURS**

**za popunu radnog mjesta u JU Centar za rehabilitaciju ovisnika o psihoaktivnim supstancama u Smolućoj na poziciji:**

* **„ODGAJATELJ – TERAPEUT“ – 1 Izvršilac na određeno vrijeme, najduže do jednu godinu**

**Opis poslova i radnih zadataka za navedenu poziciju:**

* Učestvuje u pripremi i realizuje program rehabilitacijskog procesa,
* Učestvuje u planiranju, organizaciji i sprovodi cjelokupan život i rad štićenika u JU CROPS, prema planu procesa rehabilitacije uz primjenu savremenih metoda, oblika i sredstava rada,
* Koordinira i neposredno realizuje sadržaje slobodnih aktivnosti,
* Neposredno radi na razvijanju pozitivnih crta ličnosti, izgrađivanju pozitivnih stavova, interesa i interesovanja, adaptaciji, rehabilitaciji i resocijalizaciji štićenika,
* Preko najefikasnijih oblika i metoda rada radi na korekciji ponašanja štićenika,
* Organizuje i prati svakodnevno izvršavanje obaveza i zadataka dodijeljenih pojedinim štićenicima,
* Izrađuje nacrte izvještaja o stanju i realizaciji Programa rehabilitacijskog procesa i učestvuje u timskom razmatranju istog, te vrši njegove izmjene i dopune,
* Vodi propisanu dokumentaciju, analizu i evidenciju,
* Učestvuje u planiranju, organizovanju i sprovodi radno-okupacionu terapiju, duhovnu terapiju i terapiju slobodnih aktivnosti,
* Učestvuje u donošenju i sprovodi odgojno-disciplinske mjere izrečene štićenicima,
* Po potrebi organizuje i realizuje izlaske štićenika iz i vozi službena vozila JU CROPS,
* Vrši pregled ličnih stvari štićenika prilikom prijema u JU CROPS, povratka sa dopusta i u drugim situacijama,
* Vrši testiranje štićenika po povratku sa dopusta i u drugim situacijama
* Vrši pregled prostorija koje koriste štićenici,
* Cjelokupno radno vrijeme provodi sa štićenicima osim u vremenu kada vodi propisanu dokumentaciju, analizu i evidenciju,
* Radi na formiranju radnih navika štićenika, estetskom uređenju i higijeni prostora i ličnoj higijeni štićenika,
* Vodi računa o inventaru i imovini koju koriste štićenici,
* Radi u smjenama,vikendom,u dane vjerskih i državnih praznika,
* Kontinuirano radi na svom stručnom usavršavanju,
* Radi i druge poslove po nalogu direktora,

Za svoj rad odgovoran je direktoru

**Opći uslovi:**

* Da je državljanin Bosne i Hercegovine,
* Da je stariji od 18 godina, a ne stariji od 65 godina,
* Da je zdravstveno sposoban za poslove za koje se kandiduje,
* Da se protiv kandidata ne vodi krivični postupak.

**Posebni uslovi**:

* VSS – VII stepen (jedna godina radnog iskustva)
* Poznavanje rada na računaru
* Posjedovanje vozačke dozvole B kategorije

**Dokumentacija:** Kandidat uz prijavu treba dostaviti dokaze o ispunjavanju uslova iz konkursa, i to:

* Uvjerenje o državljanstvu – ne starije od šest mjeseci,
* Ovjerena kopija lične karte,
* Ovjerena kopija diplome ili uvjerenja o završenom školovanju,
* Dokaz o poznavanju rada na računaru,
* Ovjerena kopija vozačke dozvole B kategorije,
* Dokaz o radnom iskustvu.

Prijavni obrazac može se preuzeti u prostorijama JU CROPS ili na službenoj web stranici [www.crops.ba](http://www.crops.ba),

Ukoliko kandidat ili član njegove uže porodice spada u kategoriju boračke populacije sa područja Tuzlanskog kantona, dostaviti dokaz o toj pripadnosti u skladu sa Pravilnikom o jedinstvenim kriterijima za zapošljavanje branilaca i članova njihovih porodica u institucijama Tuzlanskog kantona i uvjerenje da se nalazi na evidenciji Službe za zapošljavanje Tuzlanskog kantona kao nezaposlena osoba.

O datumu, vremenu i mjestu održavanju intervjua, kandidati koji ispunjavaju uslove konkursa i koji su dostavili uredne i blagovremene prijave, bit će obaviješteni pismenim putem.

Ukoliko kandidat ne pristupi intervjuu, smatrat će se da je odustao od konkursne procedure te o daljoj proceduri neće biti pisanim putem obaviješten.

Izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti ljekarsko uvjerenje kojim dokazuje da je zdravstveno sposoban za obavljanje poslova radnog mjesta na koje se prijavljuje.

Pored navedenog, izabrani kandidat je dužan najkasnije u roku od osam dana od dana prijema obavještenja o rezultatima izbora dostaviti uvjerenje o nevođenju krivičnog postupka ne starije od 6 mjeseci.

Prijavu na javni konkurs sa traženim dokumentima (u zatvorenoj koverti) treba dostaviti lično ili preporučenom pošiljkom, u roku od 8 dana od dana posljednjeg objavljivanja javnog konkursa, na adresu:

***JU Centar za rehabilitaciju ovisnika o psihoaktivnim supstancama, Smoluća bb, 75300 Lukavac, sa naznakom „Za konkurs“.***

Sve dodatne informacije mogu se dobiti putem kontakt telefona 035 579 569 ili e-mail adrese: centar@crops.ba

Javni oglas će biti objavljen u dnevnim novinama „Oslobođenje“ i na službenoj stranici JU CROPS, te će biti dostavljen JU Službi za zapošljavanje Tuzlanskog kantona.

 **Direktor JU CROPS**